SUID-AFRIKAANSE RADIOLIGA NUUS SONDAG 21 JUNIE 2015 


Goeiemêre en welkom by die weeklikse nuusuitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag om 08:15 Sentraal Afrika Tyd in 
Afrikaans en om (08:30 Sentraal Afrika Tyd in Engels landswyd `n nuusbulletin 
uit op HF sowel as op verskeie BHE- en UHF-herhalers. Vir Echolink-luisteraars 
is daar `n herleiding deur ZSOJPL. 'n Potgooi is ook beskikbaar op die Liga se 
webblad. 


Hierdie oudiobulletin kan van die Liga se webblad by www.sarl.org.za afgelaai 
word. `n Teksweergawe van hierdie en vorige bulletins kan ook daar verkry word 
en jy kan ook inteken om nuwe bulletins per e-pos te ontvang. 


Die SARL Nuus span wens alle Vaders `n baie spesiale Vadersdag toe. Ons 
herinner ook dat die winter-son wending vir die suidelike halfrond om 18:30 
SAT vanmiddag sal wees. Daarna is ons op pad terug somer toe. 


In die nuus vandag 


'N GELEENTHEID OM JOU SARL TOPBAND SERTIFIKAAT TE VER- 
DIEN 


SA AMSAT MAAK MOEILIKE BESLUITE OOR KLETSKOUS 


en 


DIE STANDAARD VIR FOTOVOLTAIESE OMKEERDERS GEE VERLIGT- 
ING 


Bly ingeskakel vir meer inligting oor hierdie en ander interessante nuus items. 


** Om jou SARL Top band Sertifikaat te verwerf, moet die Suid-Afrikaanse 
stasies bevestiging van minstens ses verskillende Suider-Afrikaanse roepgebiede 
hê, waarvan ten minste vyf in die Republiek van Suid-Afrika moet wees. Die 
sesde kontak kan wees met die sesde Suid-Afrikaanse roepgebied, of uit enige 
van die buurlande - Botswana, Lesotho, Mosambiek, Namibië, Swaziland of 
Zimbabwe. 


Die Liga se Top band @SO Geselligheid is op die lug van 00:00 UTC op Don- 
derdag 25 Junie 2015 tot 00:00 UTC op Maandag 29 Junie 2015 met gelykgolf 
aktiwiteit van 1 810 tot 1 838 kHz en foon aktiwiteit van 1 840 tot 2 000 kHz. 
Die uitruiling is `n RS of RST verslag en provinsiale- of lands-afkorting. Die 
frekwensie van elke OSO moet gewys word op die logstaat. 


Elke stasie kan een keer per modus gekontak word, d.w.s., een keer op foon en 
een keer op gelykgolf. Elke kontak tel drie punte. Bonus punte - elke Suid- 
Afrikaanse roepgebied en elke DXCG land gewerk word met vyf bonus punte 
beloon. Die totale telling is gelyk aan (totale OSO punte) plus (bonus punte). 
Logstate moet teen 6 Julie 2015 per e-pos aan contest@sarl.org.za gestuur word. 


** Die ZSOOSARL roepsein gaan aktief wees tot 31 Desember 2015. 'Tot op 
datum is 12 159 kontakte gemaak met 4 515 bevestigings volgens Logbook of 
the World. ZS9OSARL het alreeds `n gemengde modus DXCC verwerf en is 
nog ses bevestigings weg van `n gelykgolf DXCC. As jy wil graag ZS9OSARL wil 
bedryf, stuur 'n e-pos aan sarl9O0@sarl.org.za en gee die datums van die werking. 


** Tydens `n voor-konferensie Ingenieurs-vergadering gehou op Vrydagaand 
het lede van die SA AMSAT CubeSat-span `n paar moeilike besluite geneem. 
Gedurende die afgelope paar jaar is daar met verskeie opsies en substelsels 
geëksperimenteer. 


Die span het nou die datum vir lansering van Kletskous op Julie 2017 gestel 
met die eerste vlug model om gereed te wees teen Februarie 2016 vir toetsing 
waarna finale integrasie sal begin. Dit vereis dat verskeie module ontwerpe 
gevries en gebou word teen Oktober 2015. Dit word beplan om al die modules 
saam te bedraad in `n broodbord konfigurasie vir die toets van die onderling 
samewerking van die verskillende sub-eenhede teen Desember 2015. Sommige 
modules is op 'n meer gevorderde stadium as ander, maar in die volgende paar 
maande, verwag die span om in te haal en te voldoen aan die sperdatum vir die 
eerste toets broodbord. 


Frik Wolf, ZS6FEZ, tegniese bestuurder van die Liga, het by die span aangesluit 
en is besig met sonpanele en stabilisering kwessies. Francois Oberholzer, `n 
honneurs-student aan die Universiteit van Stellenbosch, werk op die verbetering 
van die gewig/krag verhouding van die ruimte raam, `n projek wat deel is van 
sy tesis. Nico van Rensburg, ZS6OL, as program bestuurder en die persoon 
wat verantwoordelik is vir die dokumentasie, sal die projek bestuurder, Hannes 
Coetzee, ZSGBZP, ondersteun 


Daar is baie geleenthede vir radio amateurs om by die tegniese span aan te 
sluit. As jy `n besondere kundigheid of passie het om waarde toe te voeg tot 
die KLETSKOUS projek, bespreek jou deelname met Hannes Coetzee of enige 
van die lede van die span en stuur jou besonderhede na saamsat@intekom.co.za. 
Daar sal `n voller bespreking oor KLETSKOUS wees in Amateur Radio Today 
later vanoggend. 


** Mike Bosch, ZS2FM, vra, “hoe groot is die heelal?” 'Toe die Big Bang plaas- 
gevind het, is ons omring deur 'n borrel van infrarooi straling - hitte, wat teen die 
spoed van lig uitgebrei het, dieselfde spoed as radio golwe, ultraviolet strale, X- 
strale en gammastrale. Aangesien hierdie infrarooi borrel weg van ons gereis het, 
het die Doppler-verskuiwing sy golflengte verander van infrarooi na mikrogolwe. 
Dit is per ongeluk ontdek deur radio sterrekundiges as die kosmiese mikrogolf 
agtergrond straling op `n golflengte van 7,35 sentimeter en `n temperatuur van 
2,7 Kelvin op `n afstand van 13,8 miljard ligjare van ons af. Dit beteken dat 
ons omring was deur 'n kosmiese mikrogolf-agtergrond borrel, met 'n radius 
van 13,8 miljard ligjare en `n deursnee van 28 biljoen ligjare, wat dateer terug 
tot 13,8 miljard jaar gelede. Teen die tyd het die kosmiese mikrogolf-agtergrond 
borrel die waarnemings-heelal uit gebrei tot `n radius van 46 biljoen ligjare en 'n 


deursnee van 92 biljoen ligjare. `n Ligjaar is gelyk aan 9,460 miljard kilometer. 
U luister na `n nuusbulletin van die Suid-Afrikaanse Radioliga. 


** Die standaard vir fotovoltaiese omsetters bied verligting. Die CISPR 11 
standaard met die titel “Industrial, scientific and medical eguipment - Radio 
disturbance characteristics - Limits and methods of measurement” “dek elek- 
troniese toestelle soos sonkrag omsetters. Alhoewel daar spannings grense vir 
beheerde emissies by die hoof poorte in die verlede was, was die grense vir die 
verbindings na die sonselle nie daar nie. 


Na 'n positiewe stem van die internasionale standaardiserings liggame, sal 
CISPR 11 Ed.6.0 amptelik verskyn. In hierdie nuwe weergawe, sal grense 
uiteindelik van toepassing wees (74 dBuV tussen 500 kHz en 30 MHz) vir die 
DC terminale, in die besonder vir stelsels tot 20 kVA in residensiële omgewings 
(Klas B). 


Deur die intensiewe werk van die TARU in die standaardiserings liggame 
gedurende die afgelope 5 jaar, is hierdie doel uiteindelik bereik. “Maar die 
werk in terme van fotovoltaiese eindig nie hier nie,” het 'Thilo Kootz, DL9KCOE, 
EMGC koërdineerder van die TARU gesê. “Die grense word tans bekragtig 
deur die nagaan van die emissies van installasies in 'n rekenaar model. Dit 
is moontlik dat grense aangepas moet word na dié bekragtigings fase. Egter, 
met die huidige beperking, is redelike beskerming aan kortgolf ontvangs reeds 
bereik.” 


** Die ARRL Kids Day. As jy “CO Kids Day” vandag op die lug hoor, sal dit 
deel wees van die ARRL se Kinderdag op Sondag 21 Junie vanaf 18:00 tot 23:59 
UTG. Kids Day is `n manier om jong mense na die magiese van amateur radio 
in die VSA in te voer deur om hulle op die lug te plaas. Jong mense sal op die 
lug wees vanaf amateur stasies regoor die VSA, so asseblief, gee hulle `n oproep 
en help om hierdie potensiële nuwe rekrute in die stokperdjie in te lei. 


** Die uitslae van die AWA Buis @OSO geselligheid gehou op 9 en 10 Mei 2015 
is vrygestel. Daar was 19 stasies gelog op AM, maar slegs 1 log ontvang. Op 
ESB, was daar 65 stasies gelog, maar slegs 6 logs ontvang! 

AM seksie 1ste Jan Botha, ZS4JAN - 27 punte 


SSB seksie 1ste Jan Botha, ZSAJAN - 176 punte 2de Mario Beltrame, ZS6MAR 
- 1382 punte 3de Stephen van Jaarsveldt, ZS6SVJ - 72 punte 


Baie geluk aan almal wat die dae so 'n sukses gemaak het. 


** Die voorlopige uitslae van die All Africa AI Mode DX kompetisie gehou in 
Maart 2015 is vrygestel. Besoek http://1drv.ms/leerUEg vir die uitslae of kry 
'n afskrif van die HF Happenings nuusbrief 660. 


Een honderd twee en dertig logs en vier kontrole logs is ontvang vir hierdie 
eerste kompetisie. Slegs veertien logs is ontvang van plaaslike stasies. Afrika is 


verteenwoordig deur stasies van Suid-Afrika en Namibië. Ons kan net hoop dat 
daar meer aktiwiteit volgende jaar sal wees, veral uit Afrika. 


** Die Winter Vlooimark van die Oos-Rand Radiokub sal gehou word vanaf 
12:00 SAT op Saterdag 27 Junie 2015. Jy staan ook 'n kans om 'n Daiwa, GN- 
801 kruis naald SWR / Krag meter ter waarde van R2 250 te wen tydens die 
Oktober 2015 vlooimark (dankie aan Sam's Radio Accessories) vir net R380 per 
looitjie. Die kaartjies sal te koop wees by die Winter Vlooimark. Boereworsrolle 
en koue drankies sal beskikbaar wees. Bring die familie en kom geniet die dag 
saam met ons. Om 'n tafel te bespreek teen R30 elk, kontak Judy op 079 730 
2030 of e-pos aan zs6erb@gmail.com 


** Op Sondag 28 Junie het die Antieke Draadloosvereniging se KZN Tak `n 
ope dag by die Baynesfield Museum. Daar sal 'n vertoning van oudhede wees 
en almal is genooi om saam te kom en die dag saam met ons te geniet en 
bring enige items wat jy wil om te wys of verkoop. Aktiwiteite begin om 09:00 
en aanwysings is beskikbaar op die AWA webwerf by www.awasa.org.za. Die 
kontakbesonderhede in die gebied is Don, ZSSDR, op 082 416 8880 vir enige 
verdere inligting. 


** Tn die voortplanting verslag, Hannes Coetzee, ZS6BZP, berig dat die verwagte 
sonaktiwiteitsvlak gematig gaan wees. Sonvlekke AR2367 en 2371 het komplekse 
magnetiese velde en kan M- of X-klas sonfakkels oplewer. 


Diegene wat hulle eie frekwensievoorspellings wil doen, kan 'n verwagte effek- 
tiewe sonvlektelling van ongeveer 97 vir die week gebruik. Amateurs kan veral 
laatmiddag en gedurende die aande goeie openinge op die 20 tot 12 m DX bande 
verwag. Besoek gerus die webtuiste spaceweather.sansa.org.za, vir meer inligt- 
ing. 


En nou vir die dagboek van gebeure 


21 Junie - Die ARRL Kids Day kompetisie 25-29 Junie - die SARL Top band 
OSO geselligheid 26-28 Junie - Ham Radio in Friedrichshafen 27 Junie - die 
Oos-Rand Winter Vlooimark 28 Junie - die AWA KZN 'Tak Opedag by Bay- 
nesfield Museum 5 Julie - die ZS5 Naelloop 11 en 12 Julie - Die TARU HEF 
Kampioenskappe 


Om hierdie bulletin te beëindig, `n herhaling van ons belangrikste item in die 
nuus vanoggend 


Die Liga se Top band @SO Geselligheid is op die lug van 00:00 UTC op Don- 
derdag 25 Junie 2015 tot 00:00 UTC op Maandag 29 Junie 2015 met gelykgolf 
aktiwiteit van 1 810 tot 1 838 kHz en foon aktiwiteit van 1 840 tot 2 000 kHz. 
Die uitruiling is 'n RS of RST verslag en provinsiale- of landsafkorting. Die 
frekwensie van elke OSO moet gewys word op die logstaat. 


Neem deel en verwerf jou SARL Topband Sertifikaat. 


** Die Suid-Afrikaanse Radioliga se nuusdiens nooi klubs en individue uit om 
nuusbrokkies van belang vir radioamateurs en kortgolfluisteraars in te dien. 


Plaas nuusberigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletindatum voorafgaan nie. 


Luister elke Sondagoggend om 10:00 sentraal Afrika tyd na “Amateur Radio 
Today”. Daar is herleiding op 7 082 kHz laer syband, 7 205 en 17 660 kHz 
AM en verskeie herleidings op BHF en UHF frekwensies regoor Suid-Afrika. 
'n Potgooi deur Dick, ZS6RO, is ook beskikbaar. `n Heruitsending vind op 
Maandae om 18:30 sentraal Afrika tyd op 3 230 kHz plaas. 


Ons ontvang graag jou sein rapporte, kommentaar en voorstelle, stuur 
'n €-pos aan artoday@sarl.org.za. Sentech borg die uitsendings op die 
nie-amateurfrekwensies. 


Jy het geluister na `n nuusuitsending van die Suid-Afrikaanse Radioliga, 
saamgestel deur Dennis Green, ZS4BS, geredigeer deur Vivian Dold ZS6VD, 
OE SE RR N 


Die Afrikaanse nuus span groet nou en wens jou 'n mooi week toe. Totsiens 
73's en dankie vir die luister 


1BX 


